*****

ΚΑΝΟΝΙΣΜΟΣ (ΕΟΚ) αριθ. 3248/82 ΤΗΣ ΕΠΙΤΡΟΠΗΣ

της 2ας Δεκεμβρίου 1982

περί τροποποιήσεως του κανονισμού (ΕΟΚ) αριθ. 1031/78 περί των λεπτομερειών εφαρμογής σχετικά με τις εισαγωγές ορύζης στη Ρεϋνιόν

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη περί ιδρύσεως της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 1418/76 του Συμβουλίου της 21ης Ιουνίου 1976 περί κοινής οργανώσεως αγοράς της ορύζης (1), όπως τροποποιήθηκε τελευταία από την πράξη προσχωρήσεως της Ελλάδας, και ιδίως το άρθρο 11α παράγραφος 6,

Εκτιμώντας:

ότι η επιδότηση που καταβάλλεται στις παραδόσεις όρυζας στη Ρεϋνιόν από τα Κράτη μέλη θεωρείται ως επιστροφή κατά την εξαγωγή·

ότι το άρθρο 33 παράγραφος 4 του κανονισμού (ΕΟΚ) αριθ. 3183/80 της Επιτροπής της 3ης Δεκεμβρίου 1980 περί των λεπτομερειών εφαρμογής του καθεστώτος εισαγωγής, εξαγωγής και προκαθορισμού για τα γεωργικά προϊόντα (2), ορίζει ότι μέρος της ασφάλειας, που συνιστάται κατά την έκδοση πιστοποιητικού ή άδειας εξαγωγής, αποδίδεται εάν προσκομιστεί η απαραίτητη απόδειξη εντός προθεσμίας 18 μηνών από την πρώτη προθεσμία των έξι μηνών·

ότι ο κανονισμός (ΕΟΚ) αριθ. 2730/79 της Επιτροπής της 29ης Νοεμβρίου 1979 περί των κοινών λεπτομερειών εφαρμογής του καθεστώτος των επιστροφών κατά την εξαγωγή για τα γεωργικά προϊόντα (3) έχει τροποποιηθεί, όσον αφορά την επιδότηση αυτή, από τον κανονισμό (ΕΟΚ) αριθ. 1663/81 (4) και από τον κανονισμό (ΕΟΚ) αριθ. 202/82 (5)·

ότι είναι αναγκαίο να προσαρμοστούν οι διατάξεις του κανονισμού (ΕΟΚ) αριθ. 1031/78 (6) στις τροποποιήσεις αυτές· ότι είναι επίσης αναγκαίο να γίνει πρόβλεψη για την εφαρμογή ορισμένων από τις διατάξεις αυτές που αναφέρονται ανωτέρω καί, ιδίως, όσον αφορά τις περιπτώσεις κατά τις οποίες η αποδέσμευση ασφάλειας παραμένει εκκρεμής·

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Σιτηρών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΟΚ) αριθ. 1031/78 τροποποιείται ως εξής:

1. Το άρθρο 3 παράγραφος 2 αντικαθίσταται από το ακόλουθο κείμενο:

«2. Οι ακόλουθες διατάξεις του κανονισμού (ΕΟΚ) αριθ. 3183/80 (1) εφαρμόζονται ανάλογα με το έγγραφο επιδοτήσεως:

- αρθρα 9 έως 16,

- αρθρο 18,

- αρθρα 20 έως 21 (1),

- αρθρα 24 έως 28,

- αρθρα 36 έως 37.

(1) ΕΕ αριθ. L 338 της 13. 12. 1980, σ. 2.»

2. Στο άρθρο 3 παράγραφος 6 δεύτερο εδάφιο, οι όροι «αρθρο 20 του κανονισμού (ΕΟΚ) αριθ. 193/75» αντικαθίστανται από τους όρους «αρθρα 36 και 37 του κανονισμού (ΕΟΚ) αριθ. 3183/80».

3. Στο άρθρο 3 παράγραφος 6 τρίτο εδάφιο, η τελευταία φράση απαλείφεται και προστίθεται το ακόλουθο κείμενο:

«Όταν η απόδειξη που αναφέρεται στην παράγραφο 5 δεν προσκομίστηκε εντός έξι μηνών από την τελευταία ημέρα ισχύος του εγγράφου επιδοτήσεως, εκτός από περίπτωση ανωτέρας βίας, η ασφάλεια καταπίπτει.

Εντούτοις, όταν η απόδειξη αυτή έχει προσκομισθεί κατά την περίοδο μεταξύ 6 και 24 μηνών από την τελευταία ημέρα ισχύος του εγγράφου επιδοτήσεως, πρέπει να αποδοθεί ορισμένο ποσό. Το ποσό που πρέπει να επιστραφεί είναι ίσο με το 80 % του ποσού που καταπίπτει σύμφωνα με την προηγούμενη περίπτωση και μειωμένο κατά το ποσό που καταπίτπει κατ' εφαρμογή του δεύτερου εδαφίου της παρούσας παραγράφου.

Εάν το ποσό που καταπίπτει σύμφωνα με την προηγούμενη παράγραφο είναι ίσο με 5 ECU η λιγότερο, πρέπει να επιστραφεί το συνολικό ποσό.

4. Στο άρθρο 3 παράγραφος 8, οι όροι «αρθρο 9 παράγραφος 1 του κανονισμού (ΕΟΚ) αριθ. 193/75» αντικαθίστανται από τους όρους «αρθρο 21 παράγραφος 1 του κανονισμού (ΕΟΚ) αριθ. 3183/80» .

5. Στο άρθρο 5 παράγραφος 3, ο όρος «6 μήνες» αντικαθίσταται από τον όρο «12 μήνες».

6. Το άρθρο 6 παράγραφος 1 αντικαθίσταται από το ακόλουθο κείμενο:

«1. Ύστερα από αίτηση του ενδιαφερομένου, τα Κράτη μέλη προκαταβάλλουν στον εξαγωγέα ολόκληρο ή μέρος του ποσού της επιδοτήσεως, μόλις συμπληρωθούν οι διατυπώσεις εξαγωγής των προϊόντων προς τη Ρεϋνιόν, υπό τον όρο ότι το ποσό της προκαταβολής αυτής, προσαυξημένο κατά 15 %, θα εξασφαλιστεί με την παροχή ασφάλειας. Τα Κράτη μέλη θέτουν τους όρους σύμφωνα με τους οποίους θα είναι δυνατό να ζητηθεί προκαταβολή μέρους της επιστροφής.»

Άρθρο 2

Ο παρών κανονισμός αρχίζει να ισχύει την επομένη της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.

Εντούτοις:

α) οι διατάξεις του άρθρου 1 παράγραφος 3 εφαρμόζονται επίσης στα έγγραφα επιδοτήσεως που έχουν εκδοθεί πριν από την ημερομηνία ενάρξεως της ισχύος του παρόντος κανονισμού εφόσον η αποδέσμευση της ασφάλειας παραμένει εκκρεμής·

β) ύστερα από αίτηση του ενδιαφερομένου, οι διατάξεις του άρθρου 1 παράγραφος 5 εφαρμόζονται για κάθε έγγραφο πληρωμής της επιδοτήσεως που έχει υποβληθεί μετά την 1η Ιανουαρίου 1982.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.

Έγινε στις Βρυξέλλες, στις 2 Δεκεμβρίου 1982.

Για την Επιτροπή

Poul DALSAGER

Μέλος της Επιτροπής

(1) ΕΕ αριθ. L 166 της 25. 6. 1976, σ. 1.

(2) ΕΕ αριθ. L 338 της 13. 12. 1980, σ. 1.

(3) ΕΕ αριθ. L 317 της 12. 12. 1978, σ. 1.

(4) ΕΕ αριθ. L 166 της 24. 6. 1981, σ. 9.

(5) ΕΕ αριθ. L 21 της 29. 1. 1982, σ. 23.

(6) ΕΕ αριθ. L 132 της 20. 5. 1978, σ. 72.